title: 2004/793/EF: Rådets afgørelse af 15. november 2004 om afslutning af konsultationsproceduren med Den Togolesiske Republik i henhold til Cotonou-aftalens artikel 96

text:
               25.11.2004

               DA

               Den Europæiske Unions Tidende

               L 349/17

      RÅDETS AFGØRELSE

   af 15. november 2004
   om afslutning af konsultationsproceduren med Den Togolesiske Republik i henhold til Cotonou-aftalens artikel 96
   (2004/793/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab,
   under henvisning til AVS-EF-partnerskabsaftalen undertegnet i Cotonou den 23. juni 2000 (1) (»Cotonou-aftalen«), særlig ar-tikel 96,
   under henvisning til den interne aftale om de foranstaltninger, der skal træffes, og de procedurer, der skal følges ved gennemførelse af AVS-EF-partnerskabsaftalen (2), særlig artikel 3,
   under henvisning til forslag fra Kommissionen, og
   ud fra følgende betragtninger:

               (1)

               Regeringen for Den Togolesiske Republik har tilsidesat de væsentlige elementer, der er omhandlet i Cotonou-aftalens artikel 9.

               (2)

               I overensstemmelse med denne aftales artikel 96 blev der den 14. april 2004 indledt konsultationer med AVS-landene og Den Togolesiske Republik, og de togolesiske myndigheder påtog sig i den forbindelse specifikke forpligtelser med henblik på at afhjælpe de af Den Europæiske Union påpegede problemer samt at iværksætte disse forpligtelser inden for en tremåneders periode, hvor der skulle føres en nærmere dialog.

               (3)

               Ved udløbet af denne periode ser det ud til, at nogle af ovennævnte forpligtelser har ført til konkrete initiativer, men de vigtigste foranstaltninger med hensyn til Cotonou-aftalens væsentlige elementer er endnu ikke blevet iværksat —

         TRUFFET FØLGENDE AFGØRELSE:
   Artikel 1
   De konsultationer, der er indledt med Den Togolesiske Republik i henhold til Cotonou-aftalens artikel 96, stk. 2, litra a), afsluttes.
   Artikel 2
   De foranstaltninger, der er anført i udkastet til brev i bilaget, vedtages som relevante foranstaltninger i henhold til Cotonou-aftalens artikel 96, stk. 2, litra c).
   Artikel 3
   Afgørelsen om at tilstille den togolesiske regering Rådets og Kommissionens brev af 14. december 1998 ophæves.
   Artikel 4
   Denne afgørelse træder i kraft på dagen for vedtagelsen. Den offentliggøres i Den Europæiske Unions Tidende.
   Den gælder i 24 måneder fra den dato, på hvilken den vedtages af Rådet. Den tages regelmæssigt, og mindst hver sjette måned, op til fornyet overvejelse.

      Udfærdiget i Bruxelles, den 15. november 2004.

            På Rådets vegne

         M. VAN DER HOEVEN

            Formand

      (1)  EFT L 317 af 15.12.2000, s. 3.

      (2)  EFT L 317 af 15.12.2000, s. 376.

      BILAG
      TIL PREMIERMINISTEREN, LEDER AF DEN TOGOLESISKE REPUBLIKS REGERING
      Hr. premierminister
      Den Europæiske Union lægger stor vægt på bestemmelserne i artikel 9 i Cotonou-aftalen. Respekten for menneskerettighederne, de demokratiske principper og retsstaten, som danner grundlag for AVS-EU-partnerskabet, udgør væsentlige elementer i nævnte aftale og dermed fundamentet for vore forbindelser.
      Det har været Den Europæiske Unions opfattelse, at den nuværende politiske situation i Togo er præget af en fastlåsning, og at det demokratiske underskud og den ringe respekt for menneskerettighederne og de grundlæggende frihedsrettigheder fortsat betyder en tilsidesættelse af de væsentlige elementer, der er omhandlet i Cotonou-aftalens artikel 9.
      I betragtning af denne artikel og den nuværende fastlåste politiske situation i Togo besluttede Den Europæiske Union den 30. marts 2004 at indlede konsultationer i henhold til aftalens artikel 96 for at undersøge situationen nærmere og eventuelt råde bod på den.
      Konsultationerne indledtes i Bruxelles den 14. april 2004. Ved den lejlighed blev flere grundlæggende spørgsmål berørt, og De fik mulighed for at fremlægge de togolesiske myndigheders synspunkter og analyse af situationen. Den Europæiske Union noterede sig med tilfredshed, at den togolesiske part påtog sig visse forpligtelser og gav positive signaler om en styrkelse af det demokratiske klima og retsstaten i landet.
      Det blev aftalt, at der skulle føres en mere indgående dialog i Togo om de forskellige rejste spørgsmål over en tremånedersperiode, og at der skulle gøres status over situationen ved udløbet af denne periode.
      Denne regelmæssige og mere indgående dialog har fundet sted på grundlag af en række foranstaltninger, der skulle træffes til opfyldelse af de aftalte forpligtelser.
      Det fremgår af ovennævnte status, at de togolesiske myndigheder har taget betydelige initiativer. Det bemærkes især, at:

                  —

                  myndighederne har afholdt informations- og vejledningsmøder med præfekterne og ordensmagten om de forskellige aspekter af menneskerettighederne og de grundlæggende frihedsrettigheder, og at de har udsendt instrukser og cirkulærer om de gældende regler og forskrifter. Der har kunnet konstateres en del positive resultater, som er blevet bekræftet af oppositionen

                  —

                  myndighederne har givet dommerne pålæg om, at alle sager vedrørende varetægtsfængslede skal afgøres hurtigt efter afslutningen af forundersøgelserne. Denne opfordring til en fremskyndelse har betydet, at der er berammet et tidspunkt for afgørelsen af 214 sager, heraf nogle vedrørende fængslede personer, der betragtes som politiske fanger. Regeringen sikrer, at advokaterne kan få adgang til deres klienter i forundersøgelsesfasen. I august blev 500 fanger frigivet som følge af enten en strafnedsættelse eller en midlertidig løsladelse

                  —

                  adgangen til de offentlige medier, som indtil for nylig — bortset fra under valgkampen — har været forbeholdt regeringen og regeringspartiet, er i løbet af de seneste uger blevet udvidet til også at gælde oppositionspartierne, selv om den endnu ikke er ligelig

                  —

                  regeringen har indledt en reform af den nationale menneskerettighedskommission og den høje myndighed for den audiovisuelle sektor og kommunikation

                  —

                  en ny presselovgivning blev vedtaget af parlamentet den 24. august

                  —

                  der er udarbejdet en diagnose for retssystemet med hjælp fra FN’s Udviklingsprogram (UNDP)

                  —

                  regeringen fortsætter arbejdet med en decentralisering og for nylig har vedtaget en politisk erklæring herom

                  —

                  et første møde med den almindelige opposition blev afholdt den 25. august med henblik på at skabe en struktureret og gennemsigtig national dialog.

            Der er ingen tvivl om, at disse initiativer har bidraget til at styrke respekten for menneskerettighederne og de grundlæggende frihedsrettigheder i Deres land. Der er dog fortsat punkter, der giver anledning til alvorlige betænkeligheder, særlig med hensyn til genindførelsen af demokrati.
      På den baggrund forventer Den Europæiske Union specielt, at følgende konkrete foranstaltninger træffes i overensstemmelse med de i bilaget anførte forpligtelser:

                  —

                  iværksættelse af den strukturerede og gennemsigtige nationale dialog, jf. forpligtelse 1.1

                  —

                  i forbindelse med denne dialog revision af rammerne for afholdelse af valg, så der opnås sikkerhed for en demokratisk og gennemsigtig procedure, jf. forpligtelse 1.3

                  —

                  fastlæggelse af juridiske rammer for finansieringen af de politiske partier, jf. forpligtelse 1.4

                  —

                  afholdelse af parlaments- og lokalvalg i overensstemmelse med forpligtelse 1.5 og 1.6

                  —

                  videreførelse af decentraliseringsprocessen, jf. forpligtelse 1.7

                  —

                  fortsat afklaring af spørgsmålet om politiske fanger og en eventuel frigivelse af disse, jf. forpligtelse 2.2

                  —

                  revision af statutten og mandatet for den nationale menneskerettighedskommission og den høje myndighed for den audiovisuelle sektor og kommunikation, jf. forpligtelse 2.5 og 3.6

                  —

                  fortsættelse af reformen af rets- og domstolssystemet i overensstemmelse med anbefalingerne i diagnoserapporten fra UNDP.

            Den Europæiske Union lægger ligeledes stor vægt på en videreførelse og konsolidering af det arbejde, der allerede er indledt vedrørende forpligtelse 1.2, 1.4, 2.1, 2.3, 2.4, 2.6, 3.2, 3.3, 3.4 og 3.5.
      I betragtning af de hidtil realiserede forpligtelser og de omfattende aktiviteter, der fortsat skal iværksættes, er det efter konsultationerne blevet besluttet at vedtage følgende relevante foranstaltninger i henhold til artikel 96, stk. 2, litra c), i Cotonou-aftalen:

                  1)

                  Gennemførelse af de projekter, der finansieres med restbeløb fra 6. og 7. Europæiske Udviklingsfond (EUF), og som har til formål at opfylde befolkningens behov, og dem, der tilskynder til overholdelse af de væsentlige elementer i Cotonou-aftalen, dvs. respekt for menneskerettighederne og de demokratiske principper og retsstaten, fortsættes. Desuden iværksættes det nationale program for en decentraliseret indsats for miljøforvaltning og aftalen om gensidige forpligtelser vedrørende Stabex-midlerne 1990-1994.

                  2)

                  Af restbeløbene for 6. og 7. EUF kan der ydes bistand til institutioner til iværksættelse af foranstaltninger, der har til formål at opfylde forpligtelser indgået i forbindelse med konsultationerne. Kommissionen vil således bl.a. vedtage afgørelsen om finansiering af programmet vedrørende fjerde almindelige folke- og boligtælling.

                  3)

                  Der vil blive givet meddelelse om tildelingen under 9. EUF, når rammerne for afholdelse af valg med garanti for en demokratisk og gennemsigtig procedure, som accepteres af alle parter, og datoen for afholdelse af parlamentsvalg er fastlagt. Til den tid vil også programmeringen af disse midler blive indledt.

                  4)

                  Efter meddelelsen om 9. EUF vil der kunne ydes bistand til valgforberedelse, forudsat at de betingelser, der fastsættes i forbindelse med ovennævnte rammer for afholdelse af valg, overholdes.

                  5)

                  Når der har været afholdt et frit parlamentsvalg på regulær vis, genoptages samarbejdet med Den Europæiske Union fuldt ud i forbindelse med iværksættelsen af 9. EUF og aftalen om gensidige forpligtelser vedrørende Stabex-midlerne 1995-1999.

                  6)

                  Bidragene til regionale projekter vil blive behandlet enkeltvis.

                  7)

                  De humanitære aktioner, handelssamarbejdet og præferencerne på de handelsrelaterede områder berøres ikke.

            Formandskabet for Den Europæiske Union og Kommissionen vil sammen foretage regelmæssige vurderinger med intervaller på højst seks måneder.
      Den Europæiske Union vil fortsat nøje følge situationen i Togo, og i en opfølgningsperiode på 24 måneder vil der til stadighed blive ført en forstærket politisk dialog med Deres regering for at sikre, at den viderefører den hidtidige indsats for at genindføre demokratiet og retsstaten og at fortsætte og konsolidere bestræbelserne med hensyn til menneskerettighederne og de grundlæggende frihedsrettigheder.
      For det tilfælde at realiseringen af de togolesiske myndigheders forpligtelser fremskyndes, eller at den tværtimod standses, forbeholder Den Europæiske Union sig ret til at ændre de relevante foranstaltninger.
      Med venlig hilsen

         Udfærdiget i Bruxelles, den 15. november 2004.

               På Kommissionens vegne

               På Rådets vegne

         BILAG TIL BILAGET
         LISTE OVER FORPLIGTELSER FOR DEN TOGOLESISKE REPUBLIK
         Regeringen for Den Togolesiske Republik har over for Den Europæiske Union påtaget sig følgende forpligtelser inden for rammerne af de i medfør af Cotonou-aftalens artikel 96 afholdte konsultationer:
         Forpligtelse 1.1:
         For at sikre, at de demokratiske principper fuldt ud respekteres, straks at bebude en åben og troværdig genoptagelse af den nationale dialog med den traditionelle opposition og civilsamfundet inden for en klar og struktureret ramme.
         Forpligtelse 1.2:
         Straks at sikre ethvert politisk parti handlefrihed og beskyttelse mod enhver form for chikane, trusler og censur.
         Forpligtelse 1.3:
         På grundlag af Lomé-rammeaftalen at foretage en revision af rammerne for afholdelse af valg, så der opnås sikkerhed for en demokratisk og gennemsigtig valgprocedure, som kan accepteres af alle parter, inden for en frist på seks måneder.
         Forpligtelse 1.4:
         At sikre alle politiske partier lige adgang til de offentlige medier og at indføre et afbalanceret system for adgang til de offentlige midler til finansiering af politiske partier.
         Forpligtelse 1.5:
         At afholde nyt parlamentsvalg på gennemsigtige vilkår og med accept af internationale observatører i alle faser af processen, snarest muligt og ud fra de i forpligtelse 1.3 omhandlede rammer.
         Forpligtelse 1.6:
         At afholde lokalvalg inden for en frist på 12 måneder på gennemsigtige vilkår og med accept af observatører i alle faser af processen.
         Forpligtelse 1.7:
         At skabe de nødvendige betingelser for, at demokratisk valgte kommunalforsamlinger har det mandat og de midler, der kræves til at sikre en demokratisk legitimeret og effektiv lokal administration inden for en frist på 12 måneder.
         Forpligtelse 2.1:
         Til enhver tid at sikre, at der ikke foretages udenretslige henrettelser, tortur eller andre umenneskelige og nedværdigende handlinger på togolesisk område, også ved passende uddannelse af ledende personale inden for ordensmagten og retssystemet.
         Forpligtelse 2.2:
         At løslade alle politiske fanger, som klart tilbageholdes på grund af deres politiske opposition, kritik af regeringen eller andre forhold, der ikke berettiger en tilbageholdelse. Listen over de fanger, som denne foranstaltning berører, udarbejdes i samarbejde med en eller flere anerkendte ngo'er, der har kompetence på området, og som accepteres af alle parter. Denne forpligtelse skal efterleves inden for en frist på højst seks uger.
         Forpligtelse 2.3:
         Inden for en frist på tre måneder at overgive alle sager vedrørende personer, der er varetægtsfængslet eller midlertidigt løsladt, til anklagemyndigheden med henblik på afgørelse af sagerne i overensstemmelse med gældende lovgivning.
         Forpligtelse 2.4:
         At sørge for, at advokater og ngo'er på det humanitære område og menneskerettighedsområdet sammen med en læge efter deres eget valg får fri adgang til fanger alle steder, hvor disse tilbageholdes (fængsler, gendarmeristationer, politistationer osv.), således at de kan kontrollere, at der ikke foregår tortur eller anden umenneskelig behandling, inden afslutningen af konsultationerne.
         Forpligtelse 2.5:
         At revidere statutten og mandatet for den nationale menneskerettighedskommission, så den sikres reel uafhængighed i forhold til de administrative myndigheder, inden for en frist på ni måneder.
         Forpligtelse 2.6:
         Ved retlige eller disciplinære foranstaltninger at forfølge notoriske gerningsmænd til udenretslige henrettelser, torturhandlinger og umenneskelig og nedværdigende behandling. Denne forpligtelse omfatter også ændring af de respektive rets- og forvaltningsakter, hvor dette er nødvendigt.
         Forpligtelse 2.7:
         Ved passende foranstaltninger, som senere skal nærmere fastlægges, at sikre, at retsvæsenet fungerer upartisk og uafhængigt af den udøvende magt. En diagnose, der kan danne grundlag for en handlingsplan, forventes inden afslutningen af konsultationerne.
         Forpligtelse 3.1:
         At revidere presse- og kommunikationslovgivningen og bringe den på linje med de internationale normer inden for en frist på seks måneder. Det forventes specielt, at den nuværende presselovgivnings fængselsstraffe for »injurier og ærekrænkelse« bortfalder.
         Forpligtelse 3.2:
         Straks at give medierne, ngo’erne og civilsamfundets repræsentanter sikkerhed for, at der ikke udøves chikane, censur eller intimidering.
         Forpligtelse 3.3:
         Straks at sikre alle aktører inden for politik og civilsamfundet og ligeledes enhver borger ret til ytringsfrihed og deltagelse i møder og fredelige forsamlinger på offentlige steder på hele det nationale område, uden chikane, censur eller intimidering.
         Forpligtelse 3.4:
         At sikre alle aktører inden for politik og civilsamfundet fri bevægelighed som borgere og ved udøvelsen af deres politiske funktioner eller funktioner som repræsentanter for civilsamfundet.
         Forpligtelse 3.5:
         Inden afslutningen af konsultationerne at sikre enhver borger fri adgang til information via medierne, herunder webstederne for oppositionspartierne, ngo'erne osv.
         Forpligtelse 3.6:
         Inden for en frist på seks måneder at revidere statutten og mandatet for den høje myndighed for den audiovisuelle sektor og kommunikation, så den sikres reel uafhængighed i forhold til de administrative myndigheder og alle politiske kræfter.
         Forpligtelse 4.1:
         Den 1. juni den 1. juli 2004 at forelægge Den Europæiske Unions instanser rapporter om fremskridtene på dialogens forskellige områder og opfyldelsen af de indgåede forpligtelser.
         Forpligtelse 4.2:
         At de togolesiske myndigheder er rede til at deltage i dialogen på stedet og at lette opgaven for Kommissionens og formandskabets tjenestemænd ved eventuelle besøg i Togo inden for rammerne af den indledte dialog.


title: Rådets afgørelse (FUSP) 2016/208 af 15. februar 2016 om ændring af afgørelse (FUSP) 2015/260 om forlængelse af mandatet for Den Europæiske Unions særlige repræsentant for menneskerettigheder

text:
               16.2.2016

               DA

               Den Europæiske Unions Tidende

               L 39/47

         RÅDETS AFGØRELSE (FUSP) 2016/208
   af 15. februar 2016
   om ændring af afgørelse (FUSP) 2015/260 om forlængelse af mandatet for Den Europæiske Unions særlige repræsentant for menneskerettigheder
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 31, stk. 2, og artikel 33,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 25. juli 2012 vedtog Rådet afgørelse 2012/440/FUSP (1) om udnævnelse af Stavros LAMBRINIDIS som Den Europæiske Unions særlige repræsentant (EUSR) for menneskerettigheder.

               (2)

               Den 17. februar 2015 vedtog Rådet afgørelse (FUSP) 2015/260 (2) om forlængelse af EUSR's mandat indtil den 28. februar 2017.

               (3)

               Afgørelse (FUSP) 2015/260 fastsætter det finansielle referencegrundlag til dækning af perioden fra den 1. marts 2015 til den 29. februar 2016. Der bør fastsættes et nyt finansielt referencegrundlag for perioden fra den 1. marts 2016 til den 28. februar 2017.

               (4)

               Afgørelse (FUSP) 2015/260 bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   Artikel 5, stk. 2, i afgørelse (FUSP) 2015/260 affattes således:

      »2.   Det finansielle referencegrundlag til dækning af udgifterne i forbindelse med EUSR's mandat fra den 1. marts 2016 til den 28. februar 2017 udgør 825 000 EUR.«

   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 15. februar 2016.

            På Rådets vegne

         F. MOGHERINI

            Formand

      (1)  Rådet afgørelse 2012/440/FUSP af 25. juli 2012 om udnævnelse af Den Europæiske Unions særlige repræsentant for menneskerettigheder (EUT L 200 af 27.7.2012, s. 21).

      (2)  Rådets afgørelse (FUSP) 2015/260 af 17. februar 2015 om forlængelse af mandatet for Den Europæiske Unions særlige repræsentant for menneskerettigheder (EUT L 43 af 18.2.2015, s. 29).


title: 2013/273/EU: Rådets afgørelse af 6. juni 2013 om beskikkelse af tre maltesiske medlemmer af og tre maltesiske suppleanter til Regionsudvalget

text:
               11.6.2013

               DA

               Den Europæiske Unions Tidende

               L 159/13

         RÅDETS AFGØRELSE
   af 6. juni 2013
   om beskikkelse af tre maltesiske medlemmer af og tre maltesiske suppleanter til Regionsudvalget
   (2013/273/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den maltesiske regering, og
   ud fra følgende betragtninger:

               (1)

               Rådet vedtog den 22. december 2009 og den 18. januar 2010 afgørelse 2009/1014/EU (1) og 2010/29/EU (2) om beskikkelse af medlemmerne af og suppleanterne til Regionsudvalget for perioden 26. januar 2010 til 25. januar 2015.

               (2)

               Der er blevet tre pladser ledige som medlem af Regionsudvalget, efter at Claudette ABELA BALDACHINOS, Michael COHENS og Malcolm MIFSUDS mandater er udløbet. Der er blevet to pladser ledige som suppleant til Regionsudvalget, efter at Doris BORGS og Ian BORGS mandater er udløbet. Der bliver en plads ledig som suppleant efter beskikkelsen af Paul FARRUGIA som medlem af Regionsudvalget —

         VEDTAGET DENNE AFGØRELSE:
   Artikel 1
   Til Regionsudvalget beskikkes for den resterende del af mandatperioden, dvs. indtil den 25. januar 2015:

               a)

               som medlemmer:

                           —

                           Peter BONELLO, Mayor of San Ġiljan

                           —

                           Paul FARRUGIA, Mayor of Ħal Tarxien

                           —

                           Dr Marc SANT, Councillor, Ħal Lija Local Council,

                     og

               b)

               som suppleanter:

                           —

                           Jesmond AQUILINA, Deputy Mayor of Ħal Qormi

                           —

                           Anthony MIFSUD, Councillor, Imtarfa Local Council

                           —

                           Raymond TABONE, Councillor, San Pawl il-Baħar Local Council.

         Artikel 2
   Denne afgørelse træder i kraft på dagen for vedtagelsen.

      Udfærdiget i Luxembourg, den 6. juni 2013.

            På Rådets vegne

         A. SHATTER

            Formand

      (1)  EUT L 348 af 29.12.2009, s. 22.

      (2)  EUT L 12 af 19.1.2010, s. 11.


Avis juridique important

|

32000D0509(01)

Rådets afgørelse af 17. april 2000 om udnævnelse af et medlem af Det Rådgivende Udvalg for Euratoms Forsyningsagentur

EF-Tidende nr. C 129 af 09/05/2000 s. 0001 - 0001

Rådets afgørelseaf 17. april 2000om udnævnelse af et medlem af Det Rådgivende Udvalg for Euratoms Forsyningsagentur(2000/C 129/01)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Atomenergifællesskab, særlig artikel 54, stk. 2 og 3,under henvisning til artikel X i vedtægterne for Euratoms Forsyningsagentur(1), senest ændret ved afgørelse 95/1/EF, Euratom, EKSF af 1. januar 1995(2),under henvisning til Rådets afgørelse af 14. juni 1999 om udnævnelse af medlemmerne af Det Rådgivende Udvalg for Euratoms Forsyningsagentur(3),under henvisning til udtalelse fra Kommissionen, ogud fra følgende betragtninger:En plads som medlem af nævnte udvalg er blevet ledig ved R.W.P. STEURs fratræden, der blev meddelt Rådet den 14. februar 2000;denne ledige plads skal derfor besættes;den nederlandske regering indstillede en kandidat den 14. februar 2000 -TRUFFET FØLGENDE AFGØRELSE:Eneste artikelM.M.G. HOEDEMAKERS udnævnes til medlem af Det Rådgivende Udvalg for Euratoms Forsyningsagentur for den resterende del af dette udvalgs mandatperiode, dvs. indtil den 28. marts 2001.Udfærdiget i Luxembourg, den 17. april 2000.På Rådets vegneL. Capoulas SantosFormand(1) EFT 27 af 6.12.1958, s. 534/58.(2) EFT L 1 af 1.1.1995, s. 1.(3) EFT C 186 af 2.7.1999, s. 1.


title: 2012/675/EU: Rådets afgørelse af 29. oktober 2012 om beskikkelse af tre britiske medlemmer af og to britiske suppleanter til Regionsudvalget

text:
               1.11.2012

               DA

               Den Europæiske Unions Tidende

               L 305/25

         RÅDETS AFGØRELSE
   af 29. oktober 2012
   om beskikkelse af tre britiske medlemmer af og to britiske suppleanter til Regionsudvalget
   (2012/675/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den britiske regering, og
   ud fra følgende betragtninger:

               (1)

               Rådet vedtog den 22. december 2009 og den 18. januar 2010 afgørelse 2009/1014/EU (1) og 2010/29/EU (2) om beskikkelse af medlemmer af og suppleanter til Regionsudvalget for perioden fra den 26. januar 2010 til den 25. januar 2015

               (2)

               Der er blevet tre pladser ledige som medlem af Regionsudvalget, efter at Jonathan BELLs, Iain MALCOLMs og Irene OLDFATHERs mandat er udløbet. Der er blevet to pladser ledige som suppleant til Regionsudvalget, efter at Ted BROCKLEBANKs og Nicol STEPHENs mandat er udløbet —

         VEDTAGET DENNE AFGØRELSE:
   Artikel 1
   Til Regionsudvalget beskikkes for den resterende del af mandatperioden, dvs. indtil den 25. januar 2015:

               a)

               som medlemmer:

                           —

                           Patricia FERGUSON MSP, Member of the Scottish Parliament

                           —

                           Paul WATSON, Councillor

                           —

                           Trevor CUMMINGS, Councillor

                     og

               b)

               som suppleanter:

                           —

                           Jim HUME MSP, Member of the Scottish Parliament

                           —

                           Jamie McGRIGOR MSP, Member of the Scottish Parliament.

         Artikel 2
   Denne afgørelse træder i kraft på dagen for vedtagelsen.

      Udfærdiget i Luxembourg, den 29. oktober 2012.

            På Rådets vegne

         E. FLOURENTZOU

            Formand

      (1)  EUT L 348 af 29.12.2009, s. 22.

      (2)  EUT L 12 af 19.1.2010, s. 11


title: Rådets afgørelse (FUSP) 2016/608 af 18. april 2016 om EU-medlemsstaternes midlertidige modtagelse af visse palæstinensere

text:
               20.4.2016

               DA

               Den Europæiske Unions Tidende

               L 104/18

         RÅDETS AFGØRELSE (FUSP) 2016/608
   af 18. april 2016
   om EU-medlemsstaternes midlertidige modtagelse af visse palæstinensere
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29 og artikel 31, stk. 1, og
   ud fra følgende betragtninger:

               (1)

               Den 5. marts 2015 vedtog Rådet afgørelse (FUSP) 2015/363 (1) om medlemsstaternes midlertidige modtagelse af visse palæstinensere, hvorved gyldigheden af deres nationale tilladelser til indrejse i og ophold på de medlemsstaters område, der er omhandlet i fælles holdning 2002/400/FUSP (2), blev forlænget med 24 måneder.

               (2)

               Rådet finder det på baggrund af en vurdering af anvendelsen af fælles holdning 2002/400/FUSP hensigtsmæssigt, at gyldigheden af disse tilladelser forlænges med yderligere 24 måneder —

         VEDTAGET DENNE AFGØRELSE:
   Artikel 1
   De medlemsstater, der er omhandlet i artikel 2 i fælles holdning 2002/400/FUSP, forlænger gyldigheden af de nationale tilladelser til indrejse og ophold, der er givet i medfør af artikel 3 i den fælles holdning, med yderligere 24 måneder fra den 31. januar 2016.
   Artikel 2
   Denne afgørelse træder i kraft på dagen for vedtagelsen.

      Udfærdiget i Luxembourg, den 18. april 2016.

            På Rådets vegne

         F. MOGHERINI

            Formand

      (1)  Rådets afgørelse (FUSP) 2015/363 af 5. marts 2015 om EU-medlemsstaternes midlertidige modtagelse af visse palæstinensere (EUT L 62 af 6.3.2015, s. 24).

      (2)  Rådets fælles holdning 2002/400/FUSP af 21. maj 2002 om EU-medlemsstaternes midlertidige modtagelse af visse palæstinensere (EFT L 138 af 28.5.2002, s. 33).


title: Rådets afgørelse (FUSP) 2015/556 af 7. april 2015 om ændring af afgørelse 2010/413/FUSP om restriktive foranstaltninger over for Iran

text:
               8.4.2015

               DA

               Den Europæiske Unions Tidende

               L 92/101

         RÅDETS AFGØRELSE (FUSP) 2015/556
   af 7. april 2015
   om ændring af afgørelse 2010/413/FUSP om restriktive foranstaltninger over for Iran
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til Rådets afgørelse 2010/413/FUSP af 26. juli 2010 om restriktive foranstaltninger over for Iran og om ophævelse af fælles holdning 2007/140/FUSP (1), særlig artikel 23, og
   ud fra følgende betragtninger:

               (1)

               Rådet vedtog den 26. juli 2010 afgørelse 2010/413/FUSP.

               (2)

               Ved dom af 22. januar 2015 annullerede Den Europæiske Unions Ret i forenede sager T-420/11 og T-56/12 Rådets afgørelse 2011/299/FUSP (2) og 2011/783/FUSP (3), for så vidt angår følgende enheders opførelse på listen over personer og enheder, der er omfattet af restriktive foranstaltninger, i bilag II til afgørelse 2010/413/FUSP: Ocean Capital Administration GmbH, First Ocean Administration GmbH, First Ocean GmbH & Co. KG, Second Ocean Administration GmbH, Second Ocean GmbH & Co. KG, Third Ocean Administration GmbH, Third Ocean GmbH & Co. KG, Fourth Ocean Administration GmbH, Fourth Ocean GmbH & Co. KG, Fifth Ocean Administration GmbH, Fifth Ocean GmbH & Co. KG, Sixth Ocean Administration GmbH, Sixth Ocean GmbH & Co. KG, Seventh Ocean Administration GmbH, Seventh Ocean GmbH & Co. KG, Eighth Ocean Administration GmbH, Eighth Ocean GmbH & Co. KG, Ninth Ocean Administration GmbH, Ninth Ocean GmbH & Co. KG, Tenth Ocean Administration GmbH, Tenth Ocean GmbH & Co. KG, Eleventh Ocean Administration GmbH, Eleventh Ocean GmbH & Co. KG, Twelfth Ocean Administration GmbH, Twelfth Ocean GmbH & Co. KG, Thirteenth Ocean Administration GmbH, Fourteenth Ocean Administration GmbH, Fifteenth Ocean Administration GmbH, Sixteenth Ocean Administration GmbH, Kerman Shipping Co. Ltd, Woking Shipping Investments Ltd, Shere Shipping Co. Ltd, Tongham Shipping Co. Ltd, Uppercourt Shipping Co. Ltd, Vobster Shipping Co. Ltd, Lancelin Shipping Co. Ltd, IRISL Maritime Training Institute, Kheibar Co. og Kish Shipping Line Manning Co..

               (3)

               32 af disse enheder bør igen opføres på listen over personer og enheder, der er omfattet af restriktive foranstaltninger, med en ny begrundelse.

               (4)

               Ved dom af 22. januar 2015 annullerede Den Europæiske Unions Ret i sag T-176/12 Rådets afgørelse 2012/35/FUSP (4) om at opføre Bank Tejarat på listen over personer og enheder, der er omfattet af restriktive foranstaltninger, i bilag II til afgørelse 2010/413/FUSP.

               (5)

               Bank Tejarat bør igen opføres på listen over personer og enheder, der er omfattet af restriktive foranstaltninger, med en ny begrundelse.

               (6)

               Afgørelse 2010/413/FUSP bør ændres i overensstemmelse hermed —

         VEDTAGET DENNE AFGØRELSE:
   Artikel 1
   Bilag II til afgørelse 2010/413/FUSP ændres som anført i bilaget til nærværende afgørelse.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 7. april 2015.

            På Rådets vegne

         E. RINKĒVIČS

            Formand

      (1)  EUT L 195 af 27.7.2010, s. 39.

      (2)  Rådets afgørelse 2011/299/FUSP af 23. maj 2011 om ændring af afgørelse 2010/413/FUSP om restriktive foranstaltninger over for Iran (EUT L 136 af 24.5.2011, s. 65).

      (3)  Rådets afgørelse 2011/783/FUSP af 1. december 2011 om ændring af afgørelse 2010/413/FUSP om restriktive foranstaltninger over for Iran (EUT L 319 af 2.12.2011, s. 71).

      (4)  Rådets afgørelse 2012/35/FUSP af 23. januar 2012 om ændring af afgørelse 2010/413/FUSP om restriktive foranstaltninger over for Iran (EUT L 19 af 24.1.2012, s. 22).

      BILAG

                  1)

                  Den enhed, der er opført på listen nedenfor, indsættes på listen i bilag II, del I, til afgørelse 2010/413/FUSP:
                  I.   Personer og enheder, der er involveret i nukleare aktiviteter eller i aktiviteter vedrørende ballistiske missiler, og personer og enheder, der yder støtte til Irans regering

                  B.   Enheder

                              Navn

                              Identificerende oplysninger

                              Begrundelse

                              Opført på listen den

                              105.

                              Bank Tejarat

                              Postadresse: Taleghani Br. 130, Taleghani Ave. Postboks 11365-5416, Teheran; Tlf. 88826690; Telex 226641 TJTA IR; Fax 88893641; Websted: http://www.tejaratbank.ir

                              Bank Tejarat yder betydelig støtte til Irans regering ved at tilbyde økonomiske ressourcer og finansiering til udviklingsprojekter inden for olie og gas. Olie- og gasindustrien udgør en betydelig finansieringskilde for Irans regering, og flere projekter, der finansieres af Bank Tejarat, gennemføres af datterselskaber af enheder, der ejes eller kontrolleres af Irans regering. Bank Tejarat er desuden fortsat delvis ejet af og nært tilknyttet Irans regering, som derfor er i stand til at påvirke Bank Tejarats beslutninger, herunder dens medvirken ved finansiering af projekter, der af Irans regering betragtes som havende høj prioritet.
                              Da bank Tejarat yder finansiering til forskellige råolieproduktions- og -raffinaderiprojekter, der nødvendigvis kræver erhvervelse af nøgleudstyr og -teknologi til de pågældende sektorer, som det er forbudt at levere til anvendelse i Iran, kan Bank Tejarat desuden konstateres at være involveret i indkøb af forbudte varer og teknologi.

                              8.4.2015

                  2)

                  De enheder, der er opført på listen nedenfor, indsættes på listen i bilag II, del III, til afgørelse 2010/413/FUSP:
                  III.   Islamic Republic of Iran Shipping Lines (IRISL)

                  B.   Enheder

                              Navn

                              Identificerende oplysninger

                              Begrundelse

                              Opført på listen den

                              4.

                              Ocean Capital Administration GmbH

                              Schottweg 5, 22087 Hamburg, Tyskland; Erhvervsregisterdokument nr. HRB92501 (Tyskland) udstedt den 4. januar 2005

                              Et IRISL-holdingselskab i Tyskland, der ejes og kontrolleres af IRISL.

                              8.4.2015

                              5.

                              First Ocean Administration GmbH

                              Schottweg 5, 22087 Hamburg, Tyskland; Erhvervsregisterdokument nr. HRB94311 (Tyskland) udstedt den 21. juli 2005

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              5a.

                              First Ocean GmbH & Co. KG

                              Schottweg 5, 22087 Hamburg, Tyskland; Erhvervsregisterdokument nr. HRA102601 (Tyskland) udstedt den 19. september 2005 IMO nr. 9349576

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              6.

                              Second Ocean Administration GmbH

                              Schottweg 5, 22087 Hamburg, Tyskland; Erhvervsregisterdokument nr. HRB94312 (Tyskland) udstedt den 21. juli 2005

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              6a.

                              Second Ocean GmbH & Co. KG

                              Schottweg 5, 22087 Hamburg, Tyskland; Erhvervsregisterdokument nr. HRA102502 (Tyskland) udstedt den 24. august 2005 IMO nr. 9349588

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              7.

                              Third Ocean Administration GmbH

                              Schottweg 5, 22087 Hamburg, Tyskland; Erhvervsregisterdokument nr. HRB94313 (Tyskland) udstedt den 21. juli 2005

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              7a.

                              Third Ocean GmbH & Co. KG

                              Schottweg 5, 22087 Hamburg, Tyskland; Erhvervsregisterdokument nr. HRA102520 (Tyskland) udstedt den 29. august 2005 IMO nr. 9349590

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              8.

                              Fourth Ocean Administration GmbH

                              Schottweg 5, 22087 Hamburg, Tyskland; Erhvervsregisterdokument nr. HRB94314 (Tyskland) udstedt den 21. juli 2005

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              8a.

                              Fourth Ocean GmbH & Co. KG

                              Schottweg 5, 22087 Hamburg, Tyskland; Erhvervsregisterdokument nr. HRA102600 (Tyskland) udstedt den 19. september 2005

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              9.

                              Fifth Ocean Administration GmbH

                              Schottweg 5, 22087 Hamburg, Tyskland; Erhvervsregisterdokument nr. HRB94315 (Tyskland) udstedt den 21. juli 2005

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              9a.

                              Fifth Ocean GmbH & Co. KG

                              Schottweg 5, 22087 Hamburg, Tyskland; Erhvervsregisterdokument nr. HRA102599 (Tyskland) udstedt den 19. september 2005 IMO nr. 9349667

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              10.

                              Sixth Ocean Administration GmbH

                              Schottweg 5, 22087 Hamburg, Tyskland; Erhvervsregisterdokument nr. HRB94316 (Tyskland) udstedt den 21. juli 2005

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              10a.

                              Sixth Ocean GmbH & Co. KG

                              Schottweg 5, 22087 Hamburg, Tyskland; Erhvervsregisterdokument nr. HRA102501 (Tyskland) udstedt den 24. august 2005 IMO nr. 9349679

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              11.

                              Seventh Ocean Administration GmbH

                              Schottweg 5, 22087 Hamburg, Tyskland; Erhvervsregisterdokument nr. HRB94829 (Tyskland) udstedt den 19. september 2005

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              11a.

                              Seventh Ocean GmbH & Co. KG

                              Schottweg 5, 22087 Hamburg, Tyskland; Erhvervsregisterdokument nr. HRA102655 (Tyskland) udstedt den 26. september 2005 IMO nr. 9165786

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              12.

                              Eighth Ocean Administration GmbH

                              Schottweg 5, 22087 Hamburg, Tyskland; Erhvervsregisterdokument nr. HRB94633 (Tyskland) udstedt den 24. august 2005

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              12a.

                              Eighth Ocean GmbH & Co. KG

                              Schottweg 5, 22087 Hamburg, Tyskland; Erhvervsregisterdokument nr. HRA102533 (Tyskland) udstedt den 1. september 2005 IMO nr. 9165803

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              13.

                              Ninth Ocean Administration GmbH

                              Schottweg 5, 22087 Hamburg, Tyskland; Erhvervsregisterdokument nr. HRB94698 (Tyskland) udstedt den 9. september 2005

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              13a.

                              Ninth Ocean GmbH & Co. KG

                              Schottweg 5, 22087 Hamburg, Tyskland; Erhvervsregisterdokument nr. HRA102565 (Tyskland) udstedt den 15. september 2005 IMO nr. 9165798

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              14.

                              Tenth Ocean Administration GmbH

                              Schottweg 5, 22087 Hamburg, Tyskland;

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              14a.

                              Tenth Ocean GmbH & Co. KG

                              Schottweg 5, 22087 Hamburg, Tyskland; Erhvervsregisterdokument nr. HRA102679 (Tyskland) udstedt den 27. september 2005 IMO nr. 9165815

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              15.

                              Eleventh Ocean Administration GmbH

                              Schottweg 5, 22087 Hamburg, Tyskland; Erhvervsregisterdokument nr. HRB94632 (Tyskland) udstedt den 24. august 2005

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              15a.

                              Eleventh Ocean GmbH & Co. KG

                              Schottweg 5, 22087 Hamburg, Tyskland; Erhvervsregisterdokument nr. HRA102544 (Tyskland) udstedt den 9. september 2005 IMO nr. 9209324

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              16.

                              Twelfth Ocean Administration GmbH

                              Schottweg 5, 22087 Hamburg, Tyskland; Erhvervsregisterdokument nr. HRB94573 (Tyskland) udstedt den 18. august 2005

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              16a.

                              Twelfth Ocean GmbH & Co. KG

                              Schottweg 5, 22087 Hamburg, Tyskland; Erhvervsregisterdokument nr. HRA102506 (Tyskland) udstedt den 25. august 2005

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              17.

                              Thirteenth Ocean Administration GmbH

                              Schottweg 5, 22087 Hamburg, Tyskland

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              18.

                              Fourteenth Ocean Administration GmbH

                              Schottweg 5, 22087 Hamburg, Tyskland

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              19.

                              Fifteenth Ocean Administration GmbH

                              Schottweg 5, 22087 Hamburg, Tyskland

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              20.

                              Sixteenth Ocean Administration GmbH

                              Schottweg 5, 22087 Hamburg, Tyskland

                              Ejet af IRISL gennem Ocean Capital Administration GmbH, der er et IRISL-holdingselskab.

                              8.4.2015

                              37.

                              IRISL Maritime Training Institute

                              No 115, Ghaem Magham Farahani St., Postboks 15896-53313, Teheran, Iran

                              IRISL Maritime Training Institute ejes og kontrolleres af IRISL, der ejer 90 % af selskabets aktier, og hvis repræsentant er næstformand for bestyrelsen. Det er involveret i uddannelse af IRISL-medarbejdere.

                              8.4.2015

                              39.

                              Kheibar Co.

                              Iranshahr shomali (North) avenue, nr. 237, 158478311 Teheran, Iran

                              Kheibar Co. ejes og kontrolleres af IRISL, der ejer 81 % af selskabets aktier, og hvis repræsentant er medlem af bestyrelsen. Det leverer skibsreservedele.

                              8.4.2015

                              40.

                              Kish Shipping Line Manning Co.

                              Sanaei Street Kish Island, Iran

                              Kish Shipping Line Manning Co. ejes og kontrolleres af IRISL. Det er involveret i forhyring og administration af mandskab til IRISL.

                              8.4.2015


title: Kommissionens afgørelse af 12. december 2013 om oprettelse af Det Europæiske Forskningsråd

text:
               20.12.2013

               DA

               Den Europæiske Unions Tidende

               C 373/23

         KOMMISSIONENS AFGØRELSE
   af 12. december 2013
   om oprettelse af Det Europæiske Forskningsråd
   2013/C 373/09
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets afgørelse 2013/743/EU af 3 december 2013 om oprettelse af et særprogram til gennemførelse af Horisont 2020 — rammeprogram for forskning og innovation (2014-2020) (1), særligt artikel 6, stk. 1 og 2, og
   ud fra følgende betragtninger:

               (1)

               For at sikre kontinuiteten i forhold til de aktioner og aktiviteter, der er udført i henhold til Rådets beslutning 2006/972/EF (2), bør det Europæiske Forskningsråd (»EFR«), der skal oprettes i henhold til afgørelse 2013/743/EU, træde i stedet for og efterfølge det EFR, der er oprettet ved Kommissionens afgørelse 2007/134/EF (3).

               (2)

               I artikel 6, stk. 2, i afgørelse 2013/743/EU fastsættes det, at EFR består af et uafhængigt Videnskabeligt Råd og en særlig gennemførelsesstruktur. Den særlige gennemførelsesstruktur bør oprettes som en ekstern struktur i form af et forvaltningsorgan, der oprettes ved en særskilt retsakt i overensstemmelse med Rådets forordning (EF) nr. 58/2003 (4).

               (3)

               Det Videnskabelige Råd bør bestå af videnskabsfolk, ingeniører og forskere med særlig fremragende renommé. Dets medlemmer bør handle uafhængigt af uvedkommende interesser og bør udpeges på en måde, der sikrer kontinuiteten i Det Videnskabelige Råds arbejde.

               (4)

               For at sikre en rettidig gennemførelse af særprogrammet har EFR's Videnskabelige Råd, der er oprettet ved afgørelse 2007/134/EF, allerede indtaget foreløbige holdninger til de foranstaltninger, der skal vedtages i henhold til artikel 7 i afgørelse 2013/743/EU. Disse foreløbige holdninger bør godkendes eller afvises af Det Videnskabelige Råd, der er oprettet ved denne afgørelse.

               (5)

               De nødvendige bestemmelser for Det Videnskabelige Råds virksomhed bør fastsættes.

               (6)

               Der bør fastsættes bestemmelser til at sikre et velfungerende samarbejde mellem Det Videnskabelige Råd og EFR's særlige gennemførelsesstruktur.

               (7)

               Det Videnskabelige Råd bør have adgang til de dokumenter og data, der er nødvendige for dets arbejde i overensstemmelse med Europa-Parlamentets og Rådets forordning (EF) nr. 45/2001 (5).

               (8)

               I afgørelse 2013/743/EU fastsættes godtgørelser til medlemmerne af Det Videnskabelige Råd for de opgaver, de udfører, og der bør fastsættes regler til dette formål.

               (9)

               Afgørelse 2007/134/EC bør ophæves —

         VEDTAGET DENNE AFGØRELSE:
   Artikel 1
   Oprettelse af Det Europæiske Forskningsråd
   Det Europæiske Forskningsråd (»EFR«) oprettes hermed for perioden fra den 1. januar 2014 til den 31. december 2020. Den træder i stedet for og efterfølger de Europæiske Forskningsråd, der blev oprettet ved Kommissionens afgørelse 2007/134/EF.
   Artikel 2
   Det Videnskabelige Råds medlemmer
   1.   Det Videnskabelige Råd består af formanden for EFR (»EFR-formanden«) og 21 andre medlemmer. De 21 personer, der er opført i bilag I udpeges, hermed som de andre medlemmer af Det Videnskabelige Råd for den i bilaget fastsatte mandatperiode.
   2.   Medlemmerne udfører deres hverv uafhængigt af enhver ydre påvirkning. De underretter i tide Kommissionen om enhver interessekonflikt, der kunne gå ud over deres objektivitet.
   3.   Medlemmerne vælges for en periode på op til fire år og kan genvælges én gang. Der kan udnævnes medlemmer for mindre end den maksimale mandatperiode for at muliggøre forskudt rotation af medlemmerne. Medlemmerne fortsætter med at varetager deres hverv, indtil de udskiftes, eller deres mandat udløber.
   4.   I behørigt begrundede tilfælde kan Kommissionen for at opretholde Det Videnskabelige Råds integritet eller kontinuitet på eget initiativ afslutte et medlems mandat.
   Artikel 3
   Det Videnskabelige Råds virksomhed
   1.   Det Videnskabelige Råd vedtager sin forretningsorden såvel som en adfærdskodeks vedrørende fortrolighed, interessekonflikter og behandlingen af personoplysninger i overensstemmelse med forordning (EF) nr. 45/2001.
   2.   Det Videnskabelige Råd holder plenarmøde så ofte, som dets arbejde kræver. Der offentliggøres mødereferater af plenarmøderne på EFR’s websted.
   3.   Formanden kan beslutte at afholde lukkede møder i overensstemmelse med Det Videnskabelige Råds forretningsorden.
   4.   Det Videnskabelige Råd kan blandt sine medlemmer nedsætte stående udvalg, arbejdsgrupper og andre strukturer, der varetager særlige opgaver for Det Videnskabelige Råd.
   5.   De foreløbige holdninger i Det Videnskabelige Råd, der er oprettet ved afgørelse 2007/134/EF, om de foranstaltninger, der skal vedtages i overensstemmelse med artikel 7 i afgørelse 2013/743/EU skal vedtages eller afvises af Det Videnskabelige Råd, der er oprettet i henhold til denne afgørelse, umiddelbart efter dets oprettelse.
   Artikel 4
   Samarbejde i Det Europæiske Forskningsråd
   Det Videnskabelige Råd og den særlige gennemførelsesstruktur skal sikre sammenhængen mellem de strategiske og praktiske aspekter af alle EFR's aktiviteter. EFR-formanden, næstformændene for Det Videnskabelige Råd og direktøren for den særlige gennemførelsesstruktur afholder regelmæssige koordinationsmøder for at sikre et effektivt samarbejde.
   Artikel 5
   Adgang til dokumenter og data
   1.   Kommissionen og den særlige gennemførelsesstruktur stiller de nødvendige dokumenter og data samt den nødvendige assistance til rådighed for Det Videnskabelige Råd, således at det kan varetage sine opgaver i fuld uafhængighed i overensstemmelse med forordning (EF) nr. 45/2001.
   2.   Medlemmerne af Det Videnskabelige Råd må kun bruge de dokumenter og data, der er stillet til disposition i henhold til stk. 1, til de formål og opgaver, med henblik på hvilke de stilles til disposition, og medlemmerne er underlagt tavshedspligt.
   3.   Det Videnskabelige Råd træffer passende organisatoriske og tekniske foranstaltninger for at garantere sikkerhed og fortrolighed af dokumenter og data for at forhindre uautoriseret offentliggørelse eller adgang, hændelig eller ulovlig tilintetgørelse, tab eller ændring af data og dokumenter.
   4.   Medlemmerne af Det Videnskabelige Råd skal tage behørigt hensyn til legitimiteten, hensigtsmæssigheden, relevansen, nøjagtigheden og nødvendigheden samt tidsbegrænsningen i indsamlingen, bearbejdningen og opbevaringen af personoplysninger.
   5.   Hvis der ikke kan gives adgang til dokumenter, data eller personoplysninger af hensyn til databeskyttelse af personoplysninger, fortrolighed, sikkerhed eller offentlighedens interesse, skal Kommissionen og den særlige gennemførelsesstruktur give Det Videnskabelige Råd en skriftlig redegørelse for, hvorfor der ikke kan gives adgang, sammen med alle oplysninger, som de anser for at være muligt at give i henhold til de gældende bestemmelser.
   Artikel 6
   Godtgørelse til medlemmerne af Det Videnskabelige Råd, undtagen EFR-formanden
   Reglerne for honorarer for de opgaver, der udføres af Det Videnskabelige Råds medlemmer med undtagelse af EFR-formanden, og godtgørelse af deres rejse- og opholdsudgifter er fastsat i bilag II.
   Artikel 7
   Ophævelse
   Afgørelse 2007/134/EF ophæves. Henvisninger til den ophævede afgørelse gælder som henvisninger til denne afgørelse.
   Artikel 8
   Ikrafttræden
   Denne afgørelse træder i kraft den 1. januar 2014.

      Udfærdiget i Bruxelles, den 12. december 2013.

            På Kommissionens vegne

         Máire GEOGHEGAN-QUINN

            Medlem af Kommissionen

      (1)  EUT L 347 af 20.12.2013, s. 965.

      (2)  Rådets beslutning 2006/972/EF af 19. december 2006 om særprogrammet: Idéer til gennemførelse af Det Europæiske Fællesskabs syvende rammeprogram for forskning, teknologisk udvikling og demonstration (2007-2013) (EUT L 400 af 30.12.2006, s. 243).

      (3)  Kommissionens afgørelse 2007/134/EF af 2. februar 2007 om oprettelse af et europæisk forskningsråd (EUT L 57 af 24.2.2007, s. 14).

      (4)  Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (EFT L 11 af 16.1.2003, s. 1).

      (5)  Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT L 8 af 12.1.2001, s. 1).

      BILAG I

         Medlemmer af Det Videnskabelige Råd

                  Navn og institut

                  Mandatperiodens udløb

                  Klaus BOCK, Danish National Research Foundation

                  31. december 2016

                  Nicholas CANNY, National University of Ireland, Galway

                  31. december 2014

                  Sierd A.P.L. CLOETINGH, Utrecht University

                  31. december 2015

                  Tomasz DIETL, Polish Academy of Sciences

                  31. december 2014

                  Daniel DOLEV, Hebrew University of Jerusalem

                  31. december 2014

                  Athene DONALD, University of Cambridge

                  31. december 2016

                  Barbara ENSOLI, Istituto Superiore di Sanità, Roma

                  31. december 2016

                  Pavel EXNER, Czech Academy of Sciences

                  31. december 2014

                  Nuria Sebastian GALLES, University of Pompeu Fabra, Barcelona

                  31. december 2016

                  Reinhard GENZEL, Max Planck Institute for Extraterrestrial Physics

                  31. december 2016

                  Carl-Henrik HELDIN, Ludwig Institute for Cancer Research, Uppsala

                  31. december 2014

                  Timothy HUNT, Cancer Research UK, South Mimms

                  31. december 2014

                  Matthias KLEINER, Technical University of Dortmund

                  31. december 2016

                  Éva KONDOROSI, Hungarian Academy of Sciences

                  31. december 2016

                  Mart SAARMA, University of Helsinki

                  31. december 2014

                  Nils Christian STENSETH, University of Oslo

                  31. december 2017

                  Martin STOKHOF, University of Amsterdam

                  31. december 2017

                  Anna TRAMONTANO, Sapienza University of Rome

                  31. december 2014

                  Isabelle VERNOS, Centre for Genomic Regulation, Barcelona

                  31. december 2014

                  Reinhilde VEUGELERS, Catholic University of Leuven

                  31. december 2016

                  Michel WIEVIORKA, Centre for Sociological Analysis and Intervention, Paris

                  31. december 2017

      BILAG II

         Regler for godtgørelse til Det Videnskabelige Råds medlemmer, undtagen EFR-formanden, som nævnt i artikel 6

                  1.

                  Honorarer til Det Videnskabelige Råds medlemmer, undtagen EFR-formanden, såvel som rejse- og opholdsudgifter i forbindelse med udførelsen af deres opgaver udbetales af den specifikke gennemførelsesstruktur i overensstemmelse med en kontrakt, der omfatter betingelserne i punkt 2 til 5.

                  2.

                  Det Videnskabelige Råds næstformænds honorar er på 3 500 EUR ved fuld deltagelse i et plenarmøde og 1 750 EUR ved delvis deltagelse.

                  3.

                  Det Videnskabelige Råds medlemmers honorar er på 2 000 EUR ved fuld deltagelse i et plenarmøde og 1 000 EUR ved delvis deltagelse.

                  4.

                  Udbetalinger godkendes af direktøren for den specifikke gennemførelsesstruktur eller dennes stedfortræder på grundlag af deltagerlisten, som bekræftes af EFR-formanden og direktøren for den specifikke gennemførelsesstruktur eller deres stedfortrædere. Deltagerlisten angiver, hvorvidt hvert medlem deltog i hele mødet (fuld deltagelse) eller kun dele af det (delvis deltagelse).

                  5.

                  Hvor det er relevant, refunderer den specifikke gennemførelsesstruktur Det Videnskabelige Råds medlemmers rejse- og opholdsudgifter, der er nødvendige for udførelsen af deres aktiviteter, i overensstemmelse med deres kontrakter og Kommissionens regler for godtgørelser til eksterne eksperter (1).

                  6.

                  Honorarer og godtgørelser af rejse- og opholdsudgifter udbetales under driftsbudgettet for det særprogram, der er oprettet ved afgørelse 2013/743/EU.

         (1)  Kommissionens afgørelse C(2007) 5858.


title: Afgørelse (EU, Euratom) 2015/1566 vedtaget af repræsentanterne for medlemsstaternes regeringer af 16. september 2015 om udnævnelse af fire dommere og en generaladvokat ved Domstolen

text:
               19.9.2015

               DA

               Den Europæiske Unions Tidende

               L 244/58

         AFGØRELSE (EU, EURATOM) 2015/1566 VEDTAGET AF REPRÆSENTANTERNE FOR MEDLEMSSTATERNES REGERINGER
   af 16. september 2015
   om udnævnelse af fire dommere og en generaladvokat ved Domstolen
   REPRÆSENTANTERNE FOR REGERINGERNE FOR DEN EUROPÆISKE UNIONS MEDLEMSSTATER HAR —
   under henvisning til traktaten om Den Europæiske Union, særlig artikel 19,
   under henvisning til traktaten om Den Europæiske Unions funktionsmåde, særlig artikel 253 og 255,
   under henvisning til traktaten om oprettelse af Det Europæiske Atomenergifællesskab, særlig artikel 106A, stk. 1, og
   ud fra følgende betragtninger:

               (1)

               Embedsperioden for fjorten dommere og fire generaladvokater ved Domstolen udløber den 6. oktober 2015. Desuden er antallet af generaladvokater ved Domstolen forøget til elleve med virkning fra den 7. oktober 2015 i medfør af Rådets afgørelse 2013/336/EU (1). Der bør derfor foretages udnævnelser for perioden fra den 7. oktober 2015 til den 6. oktober 2021.

               (2)

               Det er blevet foreslået, at Marko ILEŠIČs og Camelia TOADERs embedsperiode som dommere ved Domstolen fornyes. Eugene REGAN og Michail VILARAS er blevet foreslået til embedet som dommer ved Domstolen. Desuden er Manuel CAMPOS SÁNCHEZ-BORDONA blevet foreslået til embedet som generaladvokat ved Domstolen.

               (3)

               Det udvalg, der er nedsat ved artikel 255 i traktaten om Den Europæiske Unions funktionsmåde, har afgivet udtalelse om Marko ILEŠIČs, Camelia TOADERs, Eugene REGANs og Michail VILARAS' kvalifikationer til at udøve embedet som dommer ved Domstolen og om Manuel CAMPOS SÁNCHEZ-BORDONAs kvalifikationer til at udøve embedet som generaladvokat ved Domstolen —

         VEDTAGET DENNE AFGØRELSE:
   Artikel 1
   Til dommer ved Domstolen for perioden fra den 7. oktober 2015 til den 6. oktober 2021 udnævnes herved:

               —

               Marko ILEŠIČ

               —

               Eugene REGAN

               —

               Camelia TOADER

               —

               Michail VILARAS.

         Artikel 2
   Manuel CAMPOS SÁNCHEZ-BORDONA udnævnes til generaladvokat ved Domstolen for perioden fra den 7. oktober 2015 til den 6. oktober 2021.
   Artikel 3
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 16. september 2015.

         C. BRAUN

            Formand

      (1)  Rådets afgørelse 2013/336/EU af 25. juni 2013 om forøgelse af antallet af generaladvokater ved Den Europæiske Unions Domstol (EUT L 179 af 29.6.2013, s. 92).